Diari Oficial de la Generalitat Valenciana


Sumari del DOGV 8410, del 25-10-2018 (2018/9782)

RESOLUCIÓ de 8 d'octubre de 2018, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària Sant Roc, d'Alcoi.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8410

Data del DOGV
:   25-10-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/9782


Data del document
:   08-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 8 d'octubre de 2018, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària Sant Roc, d'Alcoi. [2018/9782]  
L'expedient 2016/083 ha sigut iniciat a instàncies del representant de la titularitat del centre privat d'Educació Infantil, Primària i Secundària Sant Roc, número de codi 71683319, que sol·licita la modificació de l'autorització per ampliació de dues unitats d'Educació Especial (Suport a la Integració en Secundària) i supressió de dues unitats autoritzades de Batxillerat.  
La Direcció General de Centres i Personal Docent va emetre el 30 de juliol de 2018 un informe favorable sobre l'adequació de les instal·lacions proposades, quant a espais educatius, al que es disposa en la normativa aplicable.  
Vista la proposta favorable de la direcció territorial competent en matèria educativa, que inclou l'informe de la Unitat Tècnica de Construccions, respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres i Personal Docent i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre que s'indica a continuació en els termes que s'especifiquen:  
Codi: 40734608.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Sant Roc.  
Titular: Arquebisbat de València.  
Domicili: carrer Espronceda 1.  
Localitat: Alcoi.  
Província: Alacant.  
Modificació que s'autoritza:  
Ampliació de dues unitats d'Educació Especial (Suport a la Integració en Secundària) i supressió de dues unitats autoritzades de Batxillerat, de manera que el centre queda configurat, íntegrament, amb la composició següent:  
- 9 unitats d'Educació Infantil, segon cicle, amb 224 llocs escolars.  
  
- 24 unitats d'Educació Primària, amb 600 llocs escolars.  
- 12 unitats d'Educació Secundària Obligatòria, amb 360 llocs escolars.  
- 2 unitats de Batxillerat, amb 70 llocs escolars, en la modalitat de Ciències i Tecnologia (codi d'ensenyament 98352902642) i Humanitats i Ciències Socials (codi d'ensenyament 70246885942).  
- 3 unitats d'Educació Especial (Suport a la Integració en Primària), amb 45 llocs escolars.  
- 2 unitats d'Educació Especial (Suport a la Integració en Secundària), amb 30 llocs escolars.  
- Cicles formatius de grau mitjà:  
Família d'Administració i Gestió (codi d'ensenyament 85886419441).  
- 1 unitat de Gestió Administrativa (1r i 2n curs), amb 50 llocs escolars, torn de matí i vesprada.  
Família d'Informàtica i Comunicacions (codi d'ensenyament 52356399287).  
- 1 unitat de Sistemes Microinformàtics i Xarxes (1r i 2n curs), amb 60 llocs escolars, torn de matí i vesprada.  
- Cicles formatius de grau superior:  
Família d'Administració i Gestió (codi d'ensenyament 8209022503).  
- 1 unitat d'Administració i Finances (1r i 2n curs), amb 50 llocs escolars, torn de matí i vesprada.  
  
Segon  
La present autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics s'han de considerar referits al curs escolar 2018-2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 8 d'octubre de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.